CELEX: 62006CA0454
Language: et
Date: 2008-06-19 00:00:00
Title: Kohtuasi C-454/06: Euroopa Kohtu (kolmas koda) 19. juuni 2008 . aasta otsus (Bundesvergabeamt'i (Austria) eelotsusetaotlus) — pressetext Nachrichtenagentur GmbH versus Austria Vabariik, APA-OTS Originaltext-Service GmbH, APA Austria Presse Agentur, registrisse kantud piiratud vastutusega ühistu (Riigihange — Direktiiv 92/50/EMÜ — Teenuste riigihange — Mõiste riigihange )

15.8.2008   
            
            
               ET
            
            
               Euroopa Liidu Teataja
            
            
               C 209/8
            
         Euroopa Kohtu (kolmas koda) 19. juuni 2008. aasta otsus (Bundesvergabeamt'i (Austria) eelotsusetaotlus) — pressetext Nachrichtenagentur GmbH versus Austria Vabariik, APA-OTS Originaltext-Service GmbH, APA Austria Presse Agentur, registrisse kantud piiratud vastutusega ühistu
   (Kohtuasi C-454/06) (1)
   
   (Riigihange - Direktiiv 92/50/EMÜ - Teenuste riigihange - Mõiste „riigihange’)
   (2008/C 209/10)
   Kohtumenetluse keel: saksa
   Eelotsusetaotluse esitanud kohus
   Bundesvergabeamt
   Põhikohtuasja pooled
   
      Hageja: pressetext Nachrichtenagentur GmbH
   
      Kostjad: Austria Vabariik, APA-OTS Originaltext-Service GmbH, APA Austria Presse Agentur, registrisse kantud piiratud vastutusega ühistu
   Kohtuasja ese
   Eelotsusetaotlus — Bundesvergabeamt — EÜ artikli 82 tõlgendamine; nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1; ELT eriväljaanne 06/01, lk 322), artikli 3 lõike 1, artiklite 8 ja 9 ja artikli 11 lõike 3 punkti b tõlgendamine; nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246) artikli 1 lõike 3 ja artikli 2 lõike 1 punkti c tõlgendamine ning ühenduse õiguse üldprintsiipide tõlgendamine — Riigi poolt määramata ajaks ühe uudiseagentuuriga, mida võib pidada ainsaks riiklikuks uudiseagentuuriks, teenuslepingu sõlmimine ilma riigihanget korraldamata — Hankija nõusolekul lepingu erinevate osade täitmise üleandmine teenuseosutaja poolt täielikult kontrollitavale äriühingule, samuti teised lepingumuudatused, mis puudutavad lepingu ülesütlemisest hoidumist hankija poolt, hankijapoolse osutatud teenuste eest makstava tasu ja hinnaalanduse määramist — Hilisemate muudatuste kvalifitseerimine uue riigihankelepingu sõlmimiseks, milleks tuleb avaldada hanketeade
   Resolutiivosa
   
               1.
            
            
               Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artikli 3 lõikes 1 ning artiklites 8 ja 9 kasutatud mõistet „riigihangete korraldamine” tuleb tõlgendada nii, et nende kohaldamisalasse ei kuulu selline olukord nagu põhikohtuasjas, kus algne pakkuja annab hankijale teenuste osutamise üle ühele teisele teenuseosutajale, kes on asutatud sellise äriühingu vormis, mille ainuomanikuks ta ise on, ning kelle üle ta omab kontrolli ning kellele ta annab korraldusi, eeldusel, et esialgne teenuseosutaja vastutab edasi lepinguliste kohustuste täitmise eest.
            
         
               2.
            
            
               Direktiivi 92/50 artikli 3 lõikes 1 ning artiklites 8 ja 9 kasutatud mõistet „riigihangete korraldamine” tuleb tõlgendada nii, et nende kohaldamisalasse ei kuulu selliste lepingust olenematult muutunud tingimuste tõttu algse lepingu muutmine nagu algselt liikmesriigi vääringus esitatud lepingutasude eurodesse ümberarvestamine, nende tasude väga väike vähendamine nende ümardamiseks ja viitamine uuele hinnaindeksile, mis asendab algses lepingus eelnevalt kokkulepitud hinnaindeksi.
            
         
               3.
            
            
               Direktiivi 92/50 artikli 3 lõikes 1 ning artiklites 8 ja 9 kasutatud mõistet „riigihangete korraldamine” tuleb tõlgendada nii, et nende kohaldamisalasse ei kuulu selline olukord nagu põhikohtuasjas, kus hankija lepib määramata ajaks sõlmitud lepingu lisas teenuseosutajaga kokku lepingu muutmises selliselt, et pikendatakse kohustust hoiduda lepingu ülesütlemisest kolme aasta võrra, kusjuures sellise pikendamise ajal kõnesolev kohustus enam ei kehti, ja lepib selle teenuseosutajaga konkreetses valdkonnas kokku suurema hinnaalanduse, kui oli määratud varasema teatud koguselisest suurusest sõltuva lepingutasu puhul.
            
         
      (1)  ELT C 326, 30.12.2006.